khistorydata/jeongjo-sjw-relations huggingface dataset:
정조 23년 · 목
承旨鄭尙愚啓言社稷臘享大祭誓戒時獻官草記以祭監監察來呈此實謬例監察非但與該司郞官有異祭監呈課自是常規豈可以獻官之意來呈草記乎此後誓戒時大臣爲獻官則草記自當以政府樞府或備邊郞呈之其外獻官以壇司廟司來呈事定式施行似好矣敎以依爲之而雖非大臣爲獻官之時宗親儀賓與國舅領敦寧勳臣府院君皆是五上司也使各該郞官來呈事定式誓戒時刻當頭則使壇司廟司來呈
정조 23년 · 강
全羅兵使沈鑏以褒貶啓本啓
정조 23년 · 목
雲峯營將李吉培斂旣招謗杖又多濫下
정조 23년 · 강
詢問紙廛市民安堵之方仍施蠲恤之典
정조 23년 · 목
敎曰貢市堂上平市提調漢城府堂上率紙廛市民敦化門外待令○敎曰市民卽都下民人中根本也去夜紙廛之火雖幸卽地禁除間數不過數間而搬挪撲捄之際閪失可知一夫之不獲卽予之恥也名雖一廛所係者多言念及此予心當何如該廛市民等旣命諸堂率領待令以此傳敎入侍承旨出至敦化門外與諸堂詳問於市民等所以安墻之方令諸堂論理草記○備邊司啓言謹依下敎招致紙廛市民等詳問安堵之方則渠輩所告內以爲本廛失火不甚大段而特敎矜念若是諄懇實不勝感戴頌祝之至而旣無公私債所負者又無戶曹逢授物種只有禮單紙未納千餘卷而已最可悶者名紙正草浮置者蓋爲來式年所用者而被燼與沾濕居多無以及時措備各司留儲休紙優數發賣目下修葺房舍浮出紙地之物力猝難辦出極爲悶迫云矣該廛失火卽地掃除房舍燒毁不滿十間物種燒濕亦不甚夥多不可比論於辛巳三廛竝物件回祿之時而廛民旣不無遺失恩敎深軫於矜恤宜有拔例顧念之擧而錢貨許貸猝難輕議請紙廛所受歲幣白綿紙價從貴先下以爲葺屋之需本司兵曹所在年久休紙量宜許賣以爲浮紙之資允之敎以公私債負與逢授物件該廛旣無蕩滌之可言則草記兩條外惟有無邊錢數千兩限三年貸給或爲實惠以此分付賑廳而戶曹禮單紙未納中十分一亦爲蕩減如有應納之紙地如辛巳紬廛之賞格紬者姑勿擧論廛舍今朔內期於修葺而御將旣兼京兆堂上各別董飭畢役後形止自該府草記
정조 23년 · 강
召見貢市堂上鄭民始于重熙堂
정조 23년 · 강
命敦府所在均廳貸來錢自明年減其利殖都授於有根着人
정조 23년 · 목
判敦寧鄭民始啓言本府體重有非錢貨放收之地而朔下之需無他推移不得已有均廳錢貸來取殖以用之擧而每年歲末竝本利收捧之際非但事面之苟簡以利殖之稍重故受去者擧多不實將有永失之慮許多公貨之白失亦不可不念自明年略減其利殖都授於有根着人當無弊端而利殖旣減則均廳還報有難趁限畢報請稍加變通退退以爲彼此兩便之地從之
정조 23년 · 강
大司諫金達淳獻納南惠寬避嫌賜批
정조 23년 · 목
避嫌略曰憲臺引避方有處置之擧彼以不言自咎至承退待之命則同登筵席不言之罪臣等惟均而以臣等之言謂之物論抗顔立落於其間非惟私義之難安抑亦公議之云何昨旣詣臺不得擧行至被承宣請推之擧臺臣處置本自不輕而只緣臣等之故未免多日遲滯以此情蹤其何可晏然於臺次乎請命遞斥臣等之職批以所執似然勿辭亦勿退待處置事付之玉堂
정조 23년 · 강
分揀壯勇大將申大顯訓鍊大將李漢豊罷職
정조 23년 · 목
以大顯漢豊罷職傳旨敎以莫曰昨罷今敍之或近於銷刻處分已施命令亦信竝分揀前訓將則以他職有罪名壯勇大將申大顯則牌招使之受符
정조 23년 · 강
配時囚李卿尹于南陽府
정조 23년 · 목
義禁府啓言時囚罪人李卿尹嚴加照律事命下矣李卿尹杖一百收贖告身盡行追奪蔚珍縣徒三年定配發遣府羅將押送配所敎以蔚珍之民何堪乎以花梁定配所發配
정조 23년 · 강
命祥原郡守依金川例久任
정조 23년 · 목
平安前監司韓用龜狀啓以爲卽接祥原郡守沈擇之牒呈內本郡移邑之役去年七月經始至今年十一月訖役而館宇三十二間衙舍六十五間各項公廨一百十五間合二百十二間一倂新建舊邑底居民一百二戶各處來集民二百十一戶亦爲新構家舍皆已奠居云敎以依金川例着根間久任而滿五考連上則仍於其道陞擬中軍或虞候事分付銓曹書付官案此意回諭
정조 23년 · 강
副校理趙得永修撰南履翼聯疏陳憲臺處置義難冒當賜例批
정조 23년 · 목
疏略曰卽伏承憲臺處置之命伊日不言之罪三司惟均而兩司則引義不當臣等獨何以抗顔立落於其間乎揆以廉隅實無冒當之勢乞垂諒察亟賜鐫改
정조 23년 · 강
召見掌樂提調趙鎭寬李書九于誠正閣
정조 23년 · 강
命氷庫藏氷米留儲惠廳者取用於藏氷之時
정조 23년 · 목
氷庫提調趙鎭寬啓言本庫藏氷米中每年留儲於惠廳者不過十數石而如非筵稟則不得取用矣今年氷米之災減甚夥而藏氷在卽未免苟簡若依已例以此補用恐爲得宜矣從之
정조 23년 · 강
遞刑曹判書李祖承
정조 23년 · 목
祖承疏陳病狀乞遞敎以許遞前望單子入之待下批牌招考績磨勘
정조 23년 · 강
命永永陵參奉尹永烈汰去
정조 23년 · 목
吏曹啓言永陵參奉尹永烈本曹六品考講時兩次不進請依例汰去允之
정조 23년 · 강
命延祥詩製述人中時帶臺職者使之詣朝房製進著爲式
정조 23년 · 목
承旨徐有聞啓言延祥詩製述人今當啓下而分排苟簡在前如此之時或有減數之例今亦依此爲之而時帶臺職人使之進詣朝房製進仍爲定式施行似好矣從之
정조 23년 · 강
吏曹判書徐龍輔疏陳做錯請勘賜批
정조 23년 · 목
疏略曰臣於昨日以假監役林炳遠由限已過草記請改至於蒙允矣今聞炳遠還仕已有月云臣之矇然之失於是益著矣蓋炳遠受由在於四月而及至七月因該監所報乃有本曹請遞之擧而雖因特敎更不差代其後六朔之間未見還仕之狀故臣則只信前報初不更問於該監率爾陳聞致此顚錯伏乞昨日草記卽許勿施仍治臣奏御失實之罪狀批以依施卿則推考
정조 23년 · 강
禮曹判書李秉鼎疏陳病狀乞遞賜批許之
정조 23년 · 목
批以本職姑爲許遞
정조 23년 · 강
以趙尙鎭爲刑曹判書前望也
정조 23년 · 강
忠淸前監司李泰永以舟橋船湖西載稅事下去日子及稅穀裝送日子査啓
정조 23년 · 목
該監司狀啓以爲因戶曹關辭舟橋船以湖西載稅事下去及裝送日字査問於公州等三十一邑矣列邑所報今已齊到故以船隻下來月日及裝載發送日子邑邑條列後錄至於一隻船之添載二三邑稅穀者各其邑裝發亦有先後之別竝爲縣錄公州田稅初運一船沙工片興德船隻二月二十日來泊四月二十四日裝載同月二十六日發送二船沙工印興寬船隻二月二十五日來泊四月二十四日裝載同月二十六日發送添載扶餘縣稅穀而船隻三月十六日來泊同月十八日裝載四月二十日發送大同初運一船沙工林用得船隻二月二十日來泊四月二十四日裝載同月二十六日發送再運二船沙工朴就元船隻五月二十日來泊七月初九日裝載同月初十日發送三船沙工朴景文船隻五月二十二日來泊九月二十日裝載同月二十一日發送四船沙工張用大船隻五月二十二日來泊九月二十日裝載同月二十一日發送○恩津田稅初運一船沙工崔昌遠船隻三月二十九日來泊五月初八日裝載同月初十日發送大同再運一船沙工金成采船隻六月初四日來泊九月十七日裝載同月二十一日發送○尼城田稅再運一船沙工洪致寬船隻六月二十日來泊七月初十日裝載同月十五日發送添載公州牧稅穀而船隻六月二十日來泊七月二十九日裝載同日發送大同再運一船沙工文用賓船隻四月二十八日來泊八月初四日裝載同月初十日發送○定山大同再運一船沙工李光在船隻六月初七日來泊同月十一日裝載同月十二日發送○林川田稅初運一船沙工李興得船隻三月初十日來泊同月二十一日裝載同月二十四日發送大同再運一船沙工呂五大船隻五月二十六日來泊六月初四日裝載同月初六日發送○鴻山田稅再運一船沙工李光燁船隻六月十三日來泊七月初八日裝載同月初十日發送添載林川郡稅穀而船隻七月初六日來泊同月初十日裝載同月十三日發送大同再運一船沙工印興寬船隻六月十三日來泊同月二十七日裝載同月二十九日發送○靑陽大同再運一船沙工高祥益船隻六月十三日來泊同月二十五日裝載七月十六日發送○禮山大同再運一船沙工李興得船隻五月二十二日來泊七月二十三日裝載同月二十四日發送○稷山大同再運一船沙工崔致德船隻七月初二日來泊同月十三日裝載同月十五日發送○天安大同再運一船沙工辛宗郁船隻六月二十九日來泊七月初四日裝載同月初八日發送○扶餘大同再運一船沙工黃仁宅船隻六月初六日來泊同月二十四日裝載同月二十九日發送添載連山縣稅穀而船隻六月二十日來泊同月二十二日裝載同月二十四日發送○保寧大同再運一船沙工朴景得船隻六月初一日來泊同月初三日裝載同月初六日發送○結城田稅再運一船沙工柳興新船隻六月初七日來泊同月十二日裝載同月十三日發送添載保寧縣稅穀而船隻六月初二日來泊同月初三日裝載同月初六日發送大同再運一船沙工李貴卜船隻六月初五日來泊同月十二日裝載同月十三日發送○泰安田稅再運一船沙工金允兌船隻五月十五日來泊同月十七日裝載同月二十二日發送添載海美縣稅穀而船隻五月二十四日來泊六月初二日裝載同月初七日發送大同再運一船沙工姜福用船隻六月十七日來泊同日裝載同月二十二日發送○海美大同再運一船沙工李東郁船隻六月二十二日來泊同月二十六日裝載七月初七日發送○大興田稅再運一船沙工崔天佑船隻五月初六日來泊同月初十日裝載同月十八日發送添載靑陽縣稅穀而船隻五月初六日來泊同月二十日裝載同月二十五日發送大同再運一船沙工金卜三船隻五月二十八日來泊六月十三日裝載同月十八日發送○德山田稅再運一船沙工金命卜船隻五月二十四日來泊六月十五日裝載同月十九日發送添載禮山縣稅穀而船隻五月三十日來泊六月十四日裝載同月十五日發送大同再運一船沙工朴東蕃船隻七月初二日來泊同月十五日裝載同月二十日發送添載沔川郡稅穀而船隻七月初四日來泊同月十二日裝載同月十五日發送二船沙工黃道成船隻七月初三日來泊八月二十九日裝載九月十九日發送○沔川田稅再運一船沙工柳得涵船隻五月二十八日來泊六月初八日裝載同月初十日發送添載唐津縣稅穀而船隻五月二十八日來泊六月十五日裝載同月二十一日發送大同再運一船沙工金仁喆船隻五月初二日來泊同月初六日裝載同月初九日發送○唐津大同再運一船沙工金天翼船隻五月三十日來泊六月初六日裝載同月二十一日發送○溫陽大同再運一船沙工鄭天起船隻六月初一日來泊同月十一日裝載同月十五日發送添載天安郡稅穀而船隻六月十七日來泊同月十九日裝載同月二十二日發送又添載稷山縣稅穀而船隻六月十七日來泊同月二十一日裝載同月二十二日發送○鎭川大同再運一船沙工金昌輝船隻六月初六日來泊同月二十三日裝載同月二十九日發送○平澤大同再運一船沙工車季殷船隻七月初九日來泊同月二十日裝載同日發送添載鎭川縣稅穀而船隻七月初九日來泊同月二十一日裝載同月二十二日發送又添載稷山縣稅穀而船隻七月三十日來泊同日裝載同日發送○連山田稅初運一船沙工徐億壽船隻三月十六日來泊同月二十八日裝載四月初二日發送添載鴻山縣稅穀而船隻三月十六日來泊四月初十日裝載同月十二日發送大同再運一船沙工延濟應船隻七月初十日來泊同月二十四日裝載同月二十八日發送○石城大同再運一船沙工呂德用船隻五月二十日來泊六月初九日裝載同月十五日發送添載扶餘縣稅穀而船隻五月二十日來泊六月初四日裝載同月初八日發送○韓山田稅初運一船沙工金大星船隻三月初六日來泊同月十五日裝載同月十七日發送添載扶餘縣稅穀而船隻三月初六日來泊同日裝載同月十七日發送大同再運一船沙工羅春卜船隻六月初五日來泊同月十三日裝載同月十五日發送○藍浦田稅再運一船沙工金就夏船隻六月初二日來泊同月十三日裝載同月十七日發送大同再運一船沙工延得寬船隻六月二十一日來泊七月初二日裝載同月初三日發送添載舒川郡稅穀而船隻六月初八日來泊同月十四日裝載同月十九日發送○洪州田稅初運一船沙工車順得船隻三月二十八日來泊四月初四日裝載同月初六日發送再運二船沙工金仁喆船隻六月十三日來泊同月二十二日裝載同月二十四日發送大同再運一船沙工劉漢順船隻五月二十七日來泊六月初七日裝載同月初九日發送二船沙工朴道興船隻七月初三日來泊同月初十日裝載同月十二日發送三船沙工洪光宅船隻五月二十七日來泊六月初七日裝載同月初十日發送四船沙工李聖得船隻五月初八日來泊同月二十日裝載同月二十二日發送添載瑞山郡稅穀而船隻五月二十四日來泊同日裝載同月二十六日發送○舒川田稅再運一船沙工李元哲船隻五月二十四日來泊六月初一日裝載同月十九日發送大同再運一船沙工朴元春船隻五月二十四日來泊同月二十八日裝載六月初七日發送添載韓山郡稅穀而船隻六月初七日來泊同月十三日裝載同月十五日發送○瑞山田稅再運一船沙工李昌大船隻六月十五日來泊同日裝載同月十九日發送大同再運一船沙工崔興岳船隻五月二十六日來泊同日裝載同月二十九日發送二船沙工南益先船隻六月十六日來泊先以所捧者同日裝載同月十八日發送追後牧捧者船隻九月十五日更爲下來同日裝載同月十八日發送○新昌大同再運一船沙工朴昌蕃船隻六月十二日來泊先以所捧者同月二十一日裝載同月二十七日發送追後收捧者九月初九日覓得他船同月二十五日裝載同月二十七日發送○庇仁大同再運一船沙工片興德船隻六月初七日來泊同月十五日裝載同月二十日發送
정조 23년 · 강
命公州判官閔致謙恩津縣監李義敎罷拿陰城縣監盧��等重推忠淸監司金履永越俸三等
정조 23년 · 목
戶曹啓言卽伏見忠淸監司金履永啓本則以爲公州恩津尼城新昌四邑座首吏房與當該監色等一倂捉致臣營以陰城縣監盧��燕岐縣監尹商欽差定參覈官臣眼同發問則公州牧大同監官李允德等以爲大同三船四船則斗斗收捧這這出載至於九月始爲畢載實無一包穀幻弄作奸之事云座首李弘潤等以爲年事最歉自至愆期而監色輩偸弄一款營門與本官自初嚴飭則何敢容奸云恩津縣大同監官李濟益等座道孫榮郁等以爲昨年本邑之歉荒最於一路八百餘石則八月以後所捧而九月十七日始爲畢載而監色輩偸弄一款實無是事云尼城縣田稅監官兼座首尹尙健大同監官李志大等以爲捧稅之節豈或泛忽而歉荒無前收殺漸遲八月初四日始爲畢捧初十日發船代捧偸弄一款實爲曖昧至於田稅太一百九石零則添載於大同船者而因大同之未及收殺自致上納之愆期云新昌縣大同監官金致亨等以爲本邑稅納之愆期專由於年事之歉荒及夫六月船隻來到擧行罔措不得已以已捧米六百餘石粘報惠廳爲先裝發零數二百五十石則至於八月念後以船隻催促下送之意報于營門轉報舟司受題後覓得他船九月二十九日始爲裝發云座首安處浩等以爲先載米裝發之後零數二百五十石俱以民間未收督捧秩冊昭然則監色之無復容奸果爲的實云反覆盤詰另行査究而晩載委折率歸歉荒作奸情跡竝沒把捉至於瑞山則卽臣之待罪本郡時事也大同末船當載米太合爲九百六十四石船隻下來在於六月十六日而其前所捧僅爲三分之一不得不以隨捧輸納之意論報巡營轉報惠廳餘數六百三十六石則次第收捧再次報營末梢畢載卽在於九月十五日而莫重稅穀之深秋始運罔非臣不職之罪與彼四邑實無異同恭俟重勘云矣稅穀事體所關何如特敎行査至爲載嚴則今此納招之專事漫漶終不吐實者萬萬痛惡且深秋裝發入冬上納雖欲諉之於歲歉旣自朝家優劃災結分等蠲減則應納公稅自有程限何至拖到新穀之後乎如非監色輩從中作奸之弊則都是爲守宰者全不董督之致到今行査之後縱未能覈出幻弄之跡決不可尋常處之上項公州恩津兩邑守令先罷後拿至若尼城之八月旬前裝載十月初生上納比之兩邑之九月念後裝載至月初生上納已不無差殊之別而新昌大同之零數二百五十石追後收殺更待船隻之下來而亦以等待不得之意報舟司受題覓得他船九月念後始爲裝載則晩發之罪雖與公州恩津兩邑無異而其實則專由船隻之未泊明有上司之粘報論其稽滯之責合有差等尼城新昌兩邑守令亦令該道指名現告拿問定罪瑞山大同末船之追捧六百三十六石則畢裝雖在於九月望前而其間報巡營及惠廳非直如新昌之爲抑且屢報不已雖與私自掩置一任稽滯有間而其爲晩時裝載則一也今於首實之下難以容貸瑞山前郡守金履永亦爲拿問處之啓下行査事體重大而盤問之時旣無奸情之別白鉤得跋辭之際亦無守令之姓名擧論者殊失査啓之體當該道臣金履永及參覈官盧��尹商欽竝從重推考至於各該邑吏鄕監色等付之道臣分輕重嚴治且以船漢言之各邑裝載之後或逗遛過十日而乃發或發船過五十日而到泊京江其間奸弊每多橫生非獨此數邑之船爲然他邑所去者亦多此習誠極痛惡其在杜弊懲後之道不可無別般嚴戢之道請亦令舟橋司査出重繩允之敎以生疏驟躐之外未知其綜密不走作則其能善於按藩何可必而今番事旣報巡營又報京司云容有區別此而區別新昌之亦爲枚報尼城之稍先到泊幷當參量爲先從重推考査啓體段之不成說不可推考而止姑先施以越俸三等之典
정조 23년 · 강
命忠淸監司金履永重推德山前縣監林淳浩令該府捧直招嚴勘
정조 23년 · 목
戶曹啓言卽伏見忠淸監司金履永啓本則以爲德山前縣監林淳浩所犯諸條應問各人等一倂捉致臣營以陰城縣監盧��燕岐縣監尹商欽差定參覈官臣眼同發問則座首鄭在文吏房朱三福俱以浦倉色吏等大同米四百九十九石作奸之狀果爲的實一辭納供蓋此査事前道臣論啓中代捧貿納米爲四百九十九石而該縣監爰辭則民間代捧與吏屬徵納條件有異云今以諸招觀之浦倉色吏之以米收捧發賣料利者爲一百二十四石儲置上納條之該色犯用爲五十五石人情後卜之該色例當爲七十一石都吏與大同色官廳色之以錢代捧爲一百五十二石各面書員所當爲二十七石吏奴各名下當納爲七十石而其所充納皆在秋後則代捧之數雖有多寡之異畢竟貿納之爲四百九十九石果無差爽大同條那移事則昨年俵災不足之本官所當者乃以新官需三十四石推移充數而新結米之十月始排自是通行之規則九月引用雖曰邑例實是襲謬之大者新還米預捧事則常賑米與均廳米之上納竝許雜費合爲五十二石而三十九石則以昨年倉色所逋條徵捧充數者也十三石則官屬新還中分數先捧者也吏逋收殺固無關於開倉前後而至於新還無論官屬與民人先期收捧者係是法外新大同與新還米之推移措劃專由於臨時彌縫之致揆以法例極爲駭然浦倉監色則前已照律今當依前發配其餘色吏等自臣營分輕重嚴勘計料云矣今此更査事體至重所犯諸條俱係法外而身爲道臣親執行査旣不能鉤得隱情於作奸之吏鄕又不能詳探實狀於受害之民村只以漫漶粧撰之囚供草草封啓者有非特敎更査之本意當該道臣金履永爲先從重推考德山前縣監林淳浩則更令該府參考査啓捧直招以爲嚴勘之地浦倉監色等雖自該道嚴懲而至若船漢等甘聽色吏之慫慂乃敢卸下已裝之公穀恣意發賣之數至於二百餘石之多究厥情跡不可但以同惡相濟言今若不痛加懲治則後弊難防請令攸司各別嚴刑定配允之
정조 23년 · 강
司僕寺以箭串牧場今年留放馬數爻啓
정조 23년 · 목
該寺啓言箭串牧場所放馬畜産多寡牧養數爻啓目後錄而孶息雖有加數故失至於此多臣等惶恐無地當該兼內乘拜峯鎭別將申鴻周所當請以重勘而兼管屬耳姑難責以成效請更觀日後勤慢處之○箭串牧場看檢兼內乘拜峯鎭別將申鴻周所管一牧場戊午籍付馬二百十八匹自北道移放壯雌馬七匹今生馬三十八匹合馬二百六十三匹內故失馬一百五匹除今年實留放壯兒雌雄馬竝一百五十八匹內壯雌馬九十三匹一年應孶産馬二十八匹今生馬三十八匹加報十匹允之敎以且看數年可以知其能否今番姑爲勿論其所看養之方務益殫力莫致一毫泛忽之意嚴飭卿等尤宜着念檢察
정조 23년 · 강
命長淵前監牧官梁埉李星會晉州前監牧官安載述拿問珍島監牧官黃井彦重推
정조 23년 · 목
司僕寺啓言各道牧場所放馬畜産多寡牧養數爻啓目後錄而孶息則或加元式而旣不超異或減元式而數不爲多賞罰一款不必擧論故失馬則晉州珍島爲最多而晉州故失馬三百二十一匹內前監牧官安載述在任時故失爲二百九十四匹珍島監牧官黃井彦故失爲一百十九匹只論匹數則彼此或不無相等處而其所論勘當以元牧之實總較其故失之多少牧政申飭法意何如而身爲掌牧之官不能盡心攻駒故失之數若是夥多事之駭然莫此爲甚晉州當該前監牧官安載述珍島當該監牧官黃井彦等竝令該府拿問處之至於長淵則遺失爲四十八匹故失爲二十一匹合六十九匹內前監牧官李泰協在任時遺失爲七匹梁埉在任時遺失爲十七匹李星會在任時遺失爲十六匹金履準在任時遺失爲八匹申光輅在任時故失爲二十一匹該牧牧馬元總不過爲一百二十七匹虧欠之數乃至六十九匹之多遺失馬則雖令依法文徵價上納各年牧官等居職時畏罪掩置今因時牧官之論報有此現發其爲罪犯尤難寬恕長淵遺失當該前監牧官中李泰協金履準前已身故故失當該前監牧官申光輅以他事方在罪謫竝姑勿論其餘梁埉李星會等請令該府拿問重勘○京畿江華兼監牧官草芝僉使史廷爀所管三牧場戊午籍付馬四百七十二匹今生馬七十六匹合馬五百四十八匹內封進馬二匹各邑分養捉給馬十五匹故失馬七十三匹除今年實留放壯兒雌雄馬竝四百五十八匹內壯雌馬二百三十三匹一年應孶産馬七十匹今生馬七十六匹加報六匹長峯島兼監牧官長峯島萬戶韓大彦所管一牧場戊午籍付馬四十六匹今生馬七匹合馬五十三匹今年實留放壯兒雌雄馬竝五十三匹內壯雌馬二十一匹一年應孶産馬六匹今生馬七匹加報一匹南陽監牧官秦泳所管五牧場戊午籍付馬五百十一匹今生馬八十六匹合馬五百九十七匹內封進馬二匹各邑分養捉給馬十匹故失馬八十一匹除今年實留放壯兒雌雄馬竝五百四匹內壯雌馬二百四十二匹一年應孶産馬七十二匹今生馬八十六匹加報十四匹仁川兼監牧官永宗僉使李周爀所管二牧場戊午籍付馬一百七十二匹今生馬二十七匹合馬一百九十九匹內封進馬一匹各邑分養捉給馬七匹故失馬十七匹除今年實留放壯兒雌雄馬竝一百七十四匹內壯雌馬七十匹一年應孶産馬二十一匹今生馬二十七匹加報六匹水原陽城等監牧官金信行所管二牧場戊午籍付馬一百九十匹今生馬三十三匹合馬二百二十三匹內封進馬一匹各邑分養捉給馬四匹故失馬二十五匹除今年實留放壯兒雌雄馬竝一百九十三匹內壯雌馬九十七匹一年應孶産馬二十九匹今生馬三十三匹加報四匹全羅道興陽監牧官金在儉所管九牧場戊午籍付馬九百二十三匹今生馬一百四十四匹合馬一千六十七匹內封進馬五匹各邑分養捉給馬二十匹故失馬一百八十四匹除今年實留放壯兒雌雄馬竝八百五十八匹內壯雌馬四百三十一匹一年應孶産馬一百二十九匹今生馬一百四十四匹加報十五匹順天監牧官李滾所管四牧場戊午籍付馬五百十五匹今生馬八十二匹合馬五百九十七匹內封進馬四匹各邑分養捉給馬二十二匹故失馬一百十三匹除今年實留放壯兒雌雄馬竝四百五十八匹內壯雌馬二百四十八匹一年應孶産馬七十四匹今生馬八十二匹加報八匹羅州監牧官前任申大復時任安載述所管三牧場戊午籍付馬四百六十八匹今生馬八十一匹合馬五百四十九匹內封進馬三匹各邑分養捉給馬二十匹故失馬六十五匹除今年實留放壯兒雌雄馬竝四百六十一匹內壯雌馬二百六十二匹一年應孶産馬七十八匹今生馬八十一匹加報三匹珍島監牧官黃井彦所管一牧場戊午籍付馬五百七十二匹今生馬五十三匹合馬六百二十五匹內封進馬五匹各邑分養捉給馬六匹故失馬一百十九匹除今年實留放壯兒雌雄馬竝四百九十一匹內壯雌馬一百六十六匹一年應孶産馬五十匹今生馬五十三匹加報三匹慶尙道晉州巨濟等監牧官前任安載述時任白東鈺所管二牧場戊午籍付馬一千六十四匹今生馬一百四十二匹合馬一千二百六匹內封進馬五匹各邑分養捉給馬十匹故失馬三百二十一匹除今年實留放壯兒雌雄馬竝八百七十匹內壯雌馬三百九十四匹一年應孶産馬一百十八匹今生馬一百四十二匹加報二十四匹蔚山長鬐等監牧官權抑所管二牧場戊午籍付馬七百八十八匹今生馬一百四十二匹加現馬十三匹合馬九百四十三匹內進封馬六匹故失馬八十九匹除今年實留放壯兒雌雄馬竝八百四十八匹內壯雌馬四百四十五匹一年應孶産馬一百三十三匹今生馬一百四十二匹加報九匹東萊兼監牧官多大浦僉使趙蒙錫所管一牧場戊午籍付馬一百三十四匹今生馬二十一匹合馬一百五十五匹內封進馬二匹故失馬十一匹除今年實留放壯兒雌雄馬竝一百四十二匹內壯雌馬六十一匹一年應孶産馬十八匹今生馬二十一匹加報三匹黃海道長淵兼監牧官白翎僉使前任申光輅時任鄭聖鵠所管一牧場戊午籍付馬一百二十七匹今生馬十六匹合馬一百四十三匹內封進馬二匹故失馬二十一匹遺失馬四十八匹除今年實留放壯兒雌雄馬竝七十二匹內壯雌馬三十一匹一年應孶産馬九匹今生馬十六匹加報七匹海州康翎甕津等兼監牧官登山僉使前任張景游時任兪天郁所管二牧場戊午籍付馬一百九十八匹今生馬三十二匹合馬二百三十匹內封進馬四匹故失馬二十匹除今年實留放壯兒雌雄馬竝二百六匹內壯雌馬九十五匹一年應孶産馬二十八匹今生馬三十二匹加報四匹豐川殷栗等兼監牧官椒島僉使白文赫所管二牧場戊午籍付馬一百七十九匹今生馬二十三匹合馬二百二匹內封進馬二匹故失馬三匹除今年實留放壯兒雌雄馬竝一百九十七匹內壯雌馬八十九匹一年應孶産馬二十七匹今生馬二十三匹不足四匹平安道鐵山宣川等兼監牧官宣沙浦僉使前任崔碩輝時任梁祖謙所管三牧場戊午籍付馬四十八匹貿放㺚種壯雌馬二十匹壯雄馬五匹今生馬七十二匹合馬五百七十七匹內封進馬四匹故失馬七十五匹除今年實留放壯兒雌雄馬竝四百九十八匹內壯雌馬二百十六匹一年應孶産馬七十五匹今生馬七十二匹加報七匹咸鏡道咸興永興洪原文川等監牧官吳俊祥所管三牧場戊午籍付馬二百六十四匹今生馬四十一匹合馬三百五匹內封進馬四匹故失馬十四匹除今年實留放壯兒雌雄馬竝二百八十七匹內壯雌馬一百三十八匹一年應孶産馬四十一匹今生馬四十一匹準端川兼監牧官端川府使前任南宮坤時任李秉道所管一牧場戊午籍付馬九十六匹今生馬十一匹合馬一百七匹內封進馬二匹故失馬十一匹除今年實留放壯兒雌雄馬竝九十四匹內壯雌馬四十五匹一年應孶産馬十三匹今生馬十一匹不足二匹穩城兼監牧官穩城府使前任柳相燁時任李尙說所管一牧場戊午籍付馬一百六十八匹代徵馬九匹取種馬二匹今生馬二十六匹合馬二百五匹內封進馬二匹故失馬二十六匹除今年實留放壯兒雌雄馬竝一百七十七匹內壯雌馬八十九匹一年應孶産馬二十七匹今生馬二十六匹不足一匹已上戊午籍付馬七千三百六十七匹加現馬十三匹代徵馬九匹貿放㺚種馬二十五匹取種馬二匹今生馬一千一百十五匹合馬八千五百三十一匹內封進馬五十六匹各邑分養捉給馬一百十八匹故失馬一千二百六十八匹遺失馬四十八匹合馬一千四百九十匹除今年實留放壯兒雌雄馬竝七千四十一匹敎以竝依允而在任者待其上來拿囚事分付該府其中黃井彦到任屬耳匹數差少爲先從重推考更責來頭勤慢稅總之多寡所關只係寺用畜總之贏縮所報未必實然惟約已惜身不罹於浚民之科者是爲眞箇可奬此後等第之高下必從治績之能否則牧民亦民其效亦大卿等以此着意
정조 23년 · 강
推平安前監司韓用龜忠淸監司金履永
정조 23년 · 목
吏曹啓言諸道文蔭履歷每年六臘月都政前修整入啓事曾有定式矣諸道成冊幾皆上來而忠淸平安兩道尙不修來以致都政前不得入啓誠極未安請當該兩道道臣推考允之○兵曹啓言諸道武臣履歷成冊每年六臘月都政前修正上送于臣曹以爲入啓事已有定式行會矣諸道成冊之上來者今方入啓而忠淸平安兩道成冊尙不上來都政旣在明日則擧行之如是愆期誠極未安請當該兩道道臣竝推考允之
정조 23년 · 강
推全羅右水使林栽洙
정조 23년 · 목
政院以栽洙今秋冬等褒貶啓本邊將無一人居下啓請推考允之
정조 23년 · 강
命全羅右水使林栽洙推考古今島僉使金億亮中考施行薪智島萬戶車一運下考施行
정조 23년 · 목
兵曹啓言拆見全羅右水使林栽洙今己未年秋冬等褒貶啓本則古今島僉使金億亮以吏奸益察爲目則宜置中考而置諸上考薪智島萬戶車一運以吏校宜戢爲目則宜置下考而置諸中考殊無嚴明殿最之意請該帥臣推考金億亮中考施行車一運下考施行允之
정조 23년 · 강
命守門將金有玉汰去嚴棍掖隸等決棍
정조 23년 · 목
兵曹啓言卽接守門將廳牒報則以爲守門將金有玉與別監和買草笠不卽給價至有來告廳中之擧貽羞諸僚極爲駭然不可仍置故玆以論報云矣渠雖卑微之類旣在朝官之列則與掖隸和買物件至有爭詰之擧者事未前有請金有玉爲先汰去令該府拿問處之允之敎以何必拿處陋矣嚴棍以懲與掖屬通涉之罪當該別監亦爲嚴棍除名該掌司謁與行首亦棍五七度又啓言謹依傳敎守門將金有玉當該別監田致闢各嚴棍十五度司謁崔得大決棍五度行首別監徐大熙決棍七度
정조 23년 · 강
平安監司李泰永上疏辭職賜例批
정조 23년 · 강
知敦寧李致中以無敦寧陳疏乞遞批許該曹稟處命禮房承旨爲司寒祭獻官入直翰林爲典祀官兼大祝
정조 23년 · 목
敎曰禮房承旨司寒祭受香詣神室陪進位版仍爲獻官虔誠行事典祀官兼大祝以入直翰林塡差
정조 23년 · 목
被謫蒙放秩前府使南有寬尹衡東郡守崔廷岳縣監權偗趙時衡李義和護軍張泰允部將孫弼榮減一等奪告身秩前牧使曺命楫府使崔孝達尹養儉李身敬郡守金鍾翕李聖龜趙台鎭李宗海宋欽書縣令成鼎柱鄭在中柳河喆崔時淳金喆淳縣監李宗祥李龜錫金孝秀李元圭朴大良柳相文金禮欽察訪金樂祖令洪宗涉監察金商岳假注書李允謙守奉官李普儉閔德基兵使李殷福部將權經萬戶盧仁素減一等削職秩前正郞柳之羽府使閔師宣首譯趙明會給牒敍用府使宋祥濂給牒職牒還授秩前府使崔守魯尹恒儉尹㬘判官朴彬源郡守金命淳縣令金健柱縣監申在德鄭杆典籍尹亨烈正字趙璜鎭李弘源李鎭嵩假注書李運恒李致祜令文粲圭敍用不敍秩前典籍嚴思彦敍用罷職秩前正郞朴鍾淳牧使李敬魯曺命楫府使金守基縣監許默水使李膺運營將張宅基僉使李彦晉兪祿中萬戶盧仁素敍用○敎曰吏兵批歲抄點下者依例捧傳旨
정조 23년 · 강
推吏曹判書徐龍輔
정조 23년 · 목
政院啓言吏曹歲抄單子中前察訪金樂祖之祖字書以祚字原單子改付標以入而該曹堂上不可無警請推考允之
정조 23년 · 강
命吏曹參議尹光普過都政後拿勘推承旨趙弘鎭
정조 23년 · 목
內閣啓言時任閣臣非特敎毋得差祭卽受敎定式而今二十四日臘享以檢校直閣沈象奎誤爲差祭事未前有請當該差祭銓堂推考原單子使之改付標允之敎以該堂之不有受敎不可但以駭然言可謂未之前聞若此則時任承旨玉堂亦可差祭乎內閣體貌又何等自別則以此以彼所關非細當該堂上過都政後下義禁府拿問嚴勘以存體貌捧納承旨亦爲推考
정조 23년 · 강
以柳文植等差下別軍職
정조 23년 · 목
敎曰華城府中軍柳文植朔州府使張鉉宅前縣監白東遠僉知趙㞳前宣傳官任聖皐監察徐翼淳前監察申絅額外壯勇衛申紘別軍職差下
정조 23년 · 강
遞持平金驥燦金圭夏正言李寅采
정조 23년 · 목
因監察茶時啓辭敎以在外持平與諫院在外者許遞與未差之代待下批牌招以爲茶時及處置之地
정조 23년 · 강
遞社稷提調李得臣
정조 23년 · 목
政院啓言社稷臘享時提調當爲進參而提調李得臣身病不得進參云何以爲之敎以許遞差代使之進去
정조 23년 · 강
命黃海兵使鄭學畊內移
정조 23년 · 목
敎曰別軍職鄭學畊例兼僉知內移其代差出
정조 23년 · 목
敎曰江界府使瓜限已過云今政差代
정조 23년 · 강
命永興府使李敬一特陞正卿以李明淵爲永興府使明淵新資也
정조 23년 · 목
敎曰守令初仕擇擬中朝人忠臣子孫軍功人松都西北人調用繡啓道啓純褒守令五考十考連上守令收用難治邑不可不拔例擇差則官案懸註數遞邑中不至最數遞處竝許令通擬而必皆懸註於入啓望筒以示難愼之意事分付文蔭武交差之式故相之言卽予意必欲試之而姑未果焉間因特敎相換卽亦欲試也係是定式之前雖難窠窠交差亦或間間勿拘通擬事亦爲分付親政然後尙瑞院官員幷爲出六而夏政亦行於賓廳又因點下於他歧幷與例陞而未陞今政則副直長亦爲出六此宰臣以其在外任尙在亞卿都總管見窠以永興府使李敬一擬入決非可棄之人特以李明淵之在北靑者爲其代肅命後赴任事下諭該道臣
정조 23년 · 강
命吏曹判書徐龍輔上疏還給遞差承旨趙弘鎭
정조 23년 · 목
吏曹判書徐龍輔參判李書九參議尹光普以李明淵事陳疏批以卿等爲先從重推考斯速擧行上疏捧納承旨亦令政院爲先推考傳旨捧入○敎曰更思曾有禁令吏曹堂上上疏批答勿施以還給改書出若爲提醒銓官豈有犯禁乎捧納承旨遞差前望單子入之待下批牌招
정조 23년 · 강
以宋銓爲承旨前望也
정조 23년 · 강
還收慶州營將李琦鉉加資
정조 23년 · 목
兵批啓言陞資拜營將者準瓜前以不職遞罷則還收資級載在法典矣慶州營將李琦鉉今秋冬等褒貶中考施行事自臣曹草記蒙允所授加資請依例還收敎以奚特還收當各別嚴處官案名邊書之
정조 23년 · 강
命新資窠以守令擬望者懸註朔數
정조 23년 · 목
兵批啓言每都目新資五窠中二窠例以時任守令及虞候通擬而守令中姑無準朔者請依近例以京職三品及前銜準履歷者通融擬望允之敎以無論都政時及散政特擬以守令擬望者名下必懸註朔數
정조 23년 · 강
行都政吏曹判書徐龍輔參判李書九參議尹光普正郞李東煥李東萬佐郞尹在陽李基慶兵曹判書李在學參判金履翼參議申獻朝參知兪岳柱正郞李敬裕金秀臣柳畊佐郞金珍恪趙夢璟李惟采鄭時善進
정조 23년 · 목
吏批以嚴思勉爲永平縣令李最源爲公州判官李英胄爲信川郡守安弘迪爲麻田郡守李昌培爲富寧府使金處純爲三水府使林樂喆爲昌平縣令趙厚鎭爲利川府使李海範爲通津府使金敬身爲雲峯縣監閔修顯爲彦陽縣監徐美修爲江界府使○敎曰永興江界文官皆爲之寧邊以武臣中擬入準瓜前勿遞○以安橚爲寧邊府使○敎曰夏政以安橚資淺擬望事旣有勿施今番亦有下敎則必是誤傳有此擬入當該司謁過都政後令攸司科治三望中待下及時任亞將外無故者只是此人也點下後依會寧例書下加字以爲信令之地○以洪檊爲豐川府使李仁默爲竹山府使任焴爲平壤庶尹李鋐爲龍安縣監申奭相爲靈山縣監崔禹鉉爲熊川縣監金鎭恒爲利城縣監金熙米南涑爲掌令李德鉉金㙆爲持平李秉烈爲正言○因監察茶時啓辭敎以在外人許遞今日政差代待下批牌招○持平金鋐李德鉉掌令金熙采南涑以在外許遞以洪秉臣爲掌令姜浚欽爲持平金履喬爲校理趙鎭順爲任實縣監金世淵爲恩津縣監沈廷秀爲同福縣監李廷仁爲羅州牧使○敎曰爲民莫如擇守令而得人則尤當久任羅州蔚山俱以十年七遞之邑時倅適皆準瓜或滿限而問于政廳則羅州新倅年過六十云蔚山亦因特敎久任之邑莫若仍舊責成蔚山前府使李廷仁仍任依前下敎勿遞於特敎前仍用牧使履歷其外因此遷轉者亦皆仍任望筒亦皆勿施○以李采爲羅州牧使崔朝岳爲坡州牧使韓允鎭爲積城縣監李田秀爲淸道郡守洪達三爲遂安郡守許濈爲河東府使韓大裕爲長興府使金最行爲全義縣監尹勉鎭爲价川郡守申大謙爲同義禁鄭昌耆爲谷城縣監李義福爲萬頃縣令洪樂游爲刑曹參議李喆懋爲咸從府使權翊爲梁山郡守沈誠之爲金山郡守李東萬爲狼川縣監金思䄷爲北靑府使鄭持養爲順安縣令朴喆源爲昌寧縣監李宗恢爲陽智縣監韓用謙爲麟蹄縣監徐邁修爲禮曹判書鄭復煥爲丹陽郡守○因平山府使望筒敎以近作難治之窠兼爲數遞之邑弊弊可悶民其何辜此望筒勿施毋論文武另擇擬入前倅之名以擇差者所爲無狀朴宗和卽其地定配新除者之不能蘇弊當用同律○以金處漢爲平山府使權裕爲知敦寧李顯秀爲安峽縣監李潢爲南平縣監○壯勇營啓言博川郡守趙㞳遷轉之代依定式以本營哨官當爲差送矣哨官中可合者只有金宗淳李仁達尹致章等三人而金宗淳本郡前任未滿十年李仁達尹致章履歷俱有妨礙何以爲之敎以李仁達則勿拘其下二望額外時前銜或外營哨官中卽爲自辟○以李仁達爲博川郡守○敎曰丁允泰之外任治績稔聞博川郡守李仁達引儀丁允泰相換○敎曰夜漏已深而監察茶時尙不爲之在外臺諫許遞待下批卽爲牌招在京遲滯承牌諸臺嚴飭○掌令洪秉臣持平姜浚欽以在外許遞以權心彦爲掌令李重蓮爲持平張至冕爲校理宋啓馨尹衡鎭爲童蒙敎官鄭世煥爲假監役李魯益爲弘陵參奉朴宗珩爲顯隆園參奉沈能簡爲永陵參奉宋雲載爲慶基殿參奉李永耆爲英陵參奉李後秀爲健元陵參奉李頤淳爲孝陵參奉朴晩壽爲崇陵參奉尹行澈爲莊陵參奉朴聖養爲順康園守奉官兪常柱爲敦寧參奉崔行鎭爲假引儀李東師爲典獄參奉啓馨以下竝初仕也金秀臣爲持平秀臣及閔榮祖朴在冀竝新通也鄭時善爲正言時善及具晉行崔之聖竝新通也因宗廟副奉事金鎭白義盈庫奉事金世淳相換望筒敎以姑付軍職待他司窠卽擬而相換望筒勿施見窠權付中單付○以洪履黿爲宗廟副奉事○兵批以安思烈爲京畿中軍李敏植爲大興中軍金翰周爲北虞候成範鎭爲江原中軍白海鎭爲慶州營將思烈以下竝新資也柳光命爲黃海兵虞候趙㞳爲忠淸兵虞候○敎曰潦倒之外念其叔何待虞候履歷乎加字書下僉知加設啓下忠淸兵虞候之代更爲擬入○以金守淵爲忠淸兵虞候○因忠淸兵虞候望筒敎以若不擇差則何以蘇弊與其數遞曷若久任虞候點下雖勿施咸安郡守金守淵仍其處用三品履歷其望筒還入○以元晦鎭爲忠淸兵虞候申鴻周爲黃海兵使李喆爲神方萬戶李國世爲鎭東萬戶李勉植爲訓鍊副正勉植新通也○司僕寺啓言兼內乘拜峯鎭別將申鴻周才已移拜黃海兵使矣本鎭多有擧行之事不可付之生手請申鴻周黃海兵使之任今姑改差仍任前職允之○以李性默爲黃海兵使李東馝爲訓鍊副正閔宗爀新通也趙進洙南建中爲宣傳官朴慶燁李敬集尹時興爲部將崔泰魯金德京崔宗錫林福善爲守門將李熻爲廟坡權管趙台鉉爲小農堡權管進洙以下竝初仕也
정조 23년 · 강
以金㙆爲僚屬
정조 23년 · 목
因持平金㙆望筒敎以此人一見知其所存而其後上疏動引朱夫子可知其實地工夫嘉奬於其批又於筵中屢有提敎而擬待內遷矣且聞兩大臣之言又知其非流俗僚屬啓下使之乘馹上來仍爲下諭
정조 23년 · 강
命宣傳官南建中參軍柳相奎相換
정조 23년 · 강
命堤堰摘奸備郞有實職者作窠其代虛司果區處
정조 23년 · 강
命前宣傳官李貞坤擬入參上窠
정조 23년 · 목
因監軍單子敎以在外宣傳官改差前宣傳官李貞坤通計前仕近三十朔云參上窠擬入
정조 23년 · 강
改差宣傳官梁埉
정조 23년 · 목
以長淵前監牧官梁埉李星會等拿處傳旨敎以梁埉不待照律改差差代
정조 23년 · 강
命傳敎擧行前捕校等久勤件記拔之
정조 23년 · 목
敎曰名以捕校者無非充軍罪人所謂邊將非可論兵判亦必聞之矣傳敎擧行然後始報久勤其前久勤件記拔之該房發牌從事官聽傳敎使之書揭該廳壁上
정조 23년 · 강
以南履翼爲掌令前望也
정조 23년 · 목
因掌令望筒敎以更鼓已深前望單子入之點下卽在直人卽爲牌招茶時
정조 23년 · 강
命次對進定於明日守令邊將初仕同爲入侍
정조 23년 · 목
敎曰二十五日次對進定於明日○敎曰守令邊將初仕明日來待次對時同爲入侍
정조 23년 · 강
重推壯勇大將申大顯
정조 23년 · 목
壯勇營啓言本營把總有闕代以前兵使李殷福擬望受點矣李殷福方在奪告身中而臣矇未覺察徑先擬入惶恐待罪原望筒勿施更爲擬入敎以卿則從重推考
정조 23년 · 강
給杆城郡燒戶恤典
정조 23년 · 목
江原監司南公轍以杆城郡民家失火六十八戶燒燼馳啓敎以於杆城其所顧恤果何如民戶尙未添增每年見修啓一念不置今聞失火民戶至於六十餘戶之多廿載之間瘡痍未蘇而被燒又如許矜悶云云猶屬歇後語無論大中小殘戶新舊還上蕩減如有身布亦爲蕩滌小戶殘戶限三年公私身役勿侵斫給材木期於奠接而營邑擧行勤慢從當有別般考察一有不勤道臣守令其罪當何居繡衣可合者三人令廟堂卽爲抄啓當從近差送此傳敎亦卽三懸鈴分付該邑距京四百餘里之地稽報如許而道啓無致察之語竝與狀聞遲滯更觀來頭擧行當有處分矣
정조 23년 · 강
命時囚梁埉李星會罷職放送
정조 23년 · 강
吏曹判書徐龍輔參判李書九參議尹光普等聯疏
정조 23년 · 목
疏略曰臣等卽伏見傳敎下者有北靑府使李明淵陞永興府使之命矣明淵之年前一疏敢欲毁壞名義晦蔑王綱旨意之駭悖形跡之閃忽非比尋常負犯爰辭自卞莫掩詖遁之情官職反侈擧切憤惋而自縣而府歷遍雄��以至遽然陞擬於緋玉之列有若循例晉擢無礙試可者然其爲乖國家之刑政貽世道之深憂誠非細故也聖意雖出於包荒公議愈見其若浼伏乞亟寢成命以壹民志以伸輿論焉疏本追下批答見上
정조 23년 · 강
命此後蔭武窠守令從次第排擬
정조 23년 · 목
左議政沈煥之啓言因特敎或有蔭武窠守令換差之時而武臣一差蔭窠之後西銓惟慮失窠不爲遷擬於虞候營將等窠因此而當次積滯者多此後則無論蔭窠武窠從次第排擬事分付西銓似好故敢達矣從之
정조 23년 · 강
重推吏曹判書徐龍輔兵曹判書李在學
정조 23년 · 목
左議政沈煥之啓言昨日都政吏批望筒司僕主簿以蔭官守令備擬有若侍從外任之內移者然做錯非細寧邊卽西藩重地體貌自別從前未嘗以三品武臣差送而昨政以前兵使安橚循例擬望亦違格例吏曹判書徐龍輔從重推考司僕主簿望筒勿施雖以兵批言之黃海兵使比三南諸閫稍有重焉只經水閫者不得參互注擬間或有特敎差送者而此則不可援以爲例今番黃海兵使望以只經水閫者無難通擬揆以格例亦甚未安請兵曹判書李在學亦爲從重推考從之
정조 23년 · 목
左議政沈煥之啓言右承旨金載翼未承筵退之敎徑先出去極爲未安請施以譴罷之典敎以生疏所致遞差
정조 23년 · 목
宣惠廳堂上金文淳啓言京貢減分限今年復貢事今春下敎德意藹然而諸道穡事幸爲均登外方災減似當一體解分請下詢大臣處之敎曰大臣之意何如左議政沈煥之曰今年秋事稍熟惠堂所奏似爲然矣從之
정조 23년 · 목
承旨鄭尙愚啓言臺臣傳啓後卽爲就座筵體卽然而行大司諫金達淳承批稍久不爲就座請推考從之○達淳引避請遞敎以勿辭亦勿退待
정조 23년 · 목
承旨鄭尙愚啓言南平縣監李潢奏對之際雜以俚語事甚屑越請從重推考從之
정조 23년 · 강
命吏曹參判李書九重推嚴飭行公
정조 23년 · 강
命博川郡守丁允泰梁山郡守權翊相換
정조 23년 · 강
命領府事金憙家加送藥物
정조 23년 · 목
醫官玄必采書啓以爲臣謹奉下敎馳往連山縣領中樞府事金憙家病症看審則九月跌傷後右臂終未運用病勢一向沈重自十一月忽發泄症于今三十餘日少無減勢眞元日益落下藥則主家方用苓朮湯而臣持來藥物齎傳則以爲狗馬賤疾致煩聖念太醫遠臨珍劑特頒惶悚感泣不知所達云臣則旣伏承持藥物看病之命故仍留矣敎以加送藥物卽爲傳之後回奏
정조 23년 · 강
壯勇營以箭串牧場所放本營馬孶産數添錄啓
정조 23년 · 목
該營啓言箭串牧場所放本營雌馬以三雌一息今己未息雄馬六匹雌馬七匹合十三匹自司僕寺依定式歲末報來矣添錄於元數以爲憑考
정조 23년 · 강
命陽智前縣監柳肅之限勘糴仍任
정조 23년 · 목
京畿監司徐鼎修狀啓以爲陽智縣糴政近年以來衆弊蝟集今方多般拮据而時當歲末未勘之數尙爲夥然此時該邑若當遞易還穀磨勘事多可悶前縣監柳肅之限糴簿磨勘間姑爲仍任恐合事宜請令該曹稟處敎以依狀請施行事回諭
정조 23년 · 목
宗廟社稷永禧殿景慕宮臘享在再明也
정조 23년 · 목
敎曰明日當由逌瞻門展拜景慕宮仍行臘享大祭省牲省器該房知悉
정조 23년 · 목
兼右諭善李晩秀入見如儀僚屬申大羽隨入講說見講學廳日記○講學廳啓言元子宮孟子第二卷今日畢講仍爲溫繹○戶曹啓言謹依傳敎元子宮孟子第二卷畢講後賞格白綿紙三卷白休紙七斤筆五枝墨二丁黃蜜五斤木三疋白木二疋內入
정조 23년 · 강
分揀承旨趙弘鎭遞差
정조 23년 · 목
敎曰其間久未入院之致遞差承旨分揀仍卽牌招
정조 23년 · 강
命再昨日都政中宗廟署令望筒以首望改頒仍
정조 23년 · 강
命吏曹判書徐龍輔越俸一等
정조 23년 · 목
承旨徐有聞啓言再昨日都目政事中宗廟署令趙象存蒙點而以李觀城頒布至於肅拜入直之境該曹見省記使之出直司䆃奉事南建九移付司猛之代金宗壽蒙點而建九誤爲出肅肅單之矇然捧入臣等不勝惶恐而李觀城南建九不可無警請推考敎以雖因該曹錯頒之致莫重處入直豈可使之還出望筒還入以首望改頒趙象存待他窠卽爲單付該堂之做錯非細越俸一等
정조 23년 · 강
全羅左水使金璿以褒貶啓本啓命推該水使
정조 23년 · 목
以邊將無中下政院請推也
정조 23년 · 강
奎章閣進御製繕寫本
정조 23년 · 목
御製自春邸時至己未年分爲四集其目爲三十詩五編書一編序引四編記三編碑三編誌一編行錄一編行狀一編祭文八編綸音四編敎七編敦諭三編諭書三編封書三編批五編判三編策問五編說一編論一編贊二編箴一編銘四編頌一編雜著七編講義五十六編類義評例二編故寔六編審理錄二十五編日得錄十九編群書標記五編凡一百九十一編自戊午始寫至是寫完二本閣臣陪詣閤外以進一本內入一本還下藏于內閣之東二樓
정조 23년 · 강
御製校準閣臣以下施賞有差
정조 23년 · 목
御製校準閣臣原任直提學鄭大容內下大豹皮一令直提學李晩秀內下鹿皮一令檢校直閣徐榮輔熟馬一匹面給原任直閣金祖淳內下胡椒三升檢校直閣沈象奎直閣金近淳各內下鹿皮一令昨年校準閣臣故直提學徐浩修遣檢書官致祭○校準閣屬官兼檢書官柳得恭相當職陞敍前檢書官李光葵察訪待窠差送檢書官李藎模前檢書官成海應檢書官李旭秀金基普柳本學兼領籤李興潤各兒馬一匹監書玄命遠陞敍前檢書官朴齊家徐理修李集箕李功懋考例○繕寫寫字官朴履信一千一百九張邊將除授安思賢一千七十五張訓將一百十一朔自願出六先付司果朴希聖一千四十張洪慶運一千四張竝邊將除授東東憲八百五十二張已經實職者相當外職卽差而千張書役豈不是鉅勞乎加資人等空闕衛將加設調用別爲追榮玄喜靜七百二十五張訓將自願洪泰運五百七十張訓長自願竝付訓長以此後書役張數代計仕畵趙元魯六百六十四張同知加設調用李垣五百七十七張加資石慶禧三百七十七張白弘奎三百四十二張安福臣李命藝各三百一張金瑥二百二十七張趙重鉉一百四十二張米布拔例令該曹題給承文院寫字官金學基七百十一張自願實官云從願又米布優給彭敬大六百十九張劉亨基六百六張崔昌遠五百三十張竝加資方處正四百六十七張洪允翕四百六十三張金尙桓四百十三張皮宗宅三百五張金孝達李東鉉各三百三張李楫二百八十二張洪允翊二百六十張李梅二百四十張趙應奎二百三十張李權二百十張李東秀二百五張李希泌二百張安思豊一百九十張高景斌一百九十張洪聖老一百八十五張彭晩大一百八十張李聖培一百十九張趙敬默一百三十七張朴世禎一百三十六張李信養一百二十五張李彦相一百二十二張皮宗鼎九十三張全宗琰八十張崔文遠七十九張鄭有柱七十六張朴履孝七十五張金學敬六十張洪允國五十七張朴致榮五十三張劉度基四十八張彭得大四十五張米布拔例令該曹題給○御製印札畵員李命奎等十一人考例施賞○御製中草本割付唱準劉厚澤等十四人首勞者加資其外考例施賞○御製色書吏劉相祐等二人考例施賞書吏金義鉉等十一人書寫金洛瑞等四人綸綍書吏盧允迪前仕書吏金德亨等三人考例施賞○冊匠六名印出匠三名小木匠四名考例施賞○大廳直二名使令二十名檢書廳使令三名軍士二名房直四名水工一名軍士七名寫字廳房直二名考例施賞
정조 23년 · 강
命敦寧府郞廳一人他司相換
정조 23년 · 목
判敦寧鄭民始啓言本府郞廳三員日昨都政俱爲新差而皆是在鄕之人以假官贊直本府事體尊重假官之多日贊直極爲未安諸郞廳三員中一人令該曹他司口傳相換以爲入直之地從之
정조 23년 · 강
知事洪良浩陳箚進興王肇乘四編賜批
정조 23년 · 목
箚略曰洪惟我東方有國粵自邃古檀氏之起竝於陶唐箕聖之封肇自周武衣冠悉遵華制文字不用番梵或稱小中華或稱君子之國而第自王氏之世壤接靺鞨媾連蒙元故禮敎不興倫紀不明檀箕之遺風漠然不可見矣何幸天開鴻荒運屆熙明我太祖大王以聖神之資當千一之運創業垂統立經陳紀斥佛老之異敎敷先王之大法文章煥乎商周聲明耀于寰海琉球入貢暹羅獻款兀良哈源了浚之屬相率而聽約束西連渤澥東盡瑟海橘柚之包貂豽之皮自南自北筐篚相望禮樂興行風化昭融家習俎豆童誦詩書馬廝羊豎皆服三年之喪竈婢饁婦亦恥再醮之行蓋自東方生民以來所未嘗有而箕聖九疇之敎始行於今日猗歟盛矣此豈無所本而致哉竊稽自古帝王受命必因其先世積德毓靈作善降祥商周之本於稷契經史可按也惟我國祖遠自新羅司空潛光未顯瓜瓞遠延至于穆祖居仁行義肇基王跡其猶公劉之居豳乎曰若翼王曰若度王屢遷厥居克勤克長曁我桓考丕篤前烈人心歸附終成大業其猶太王之遷岐乎經曰國之將興必有禎祥當此之時奇祥異徵錯落瓌偉北方之人至今傳說蓋由天眷有德監觀四方山川之效靈神明之默佑自有不期然而然者矣惟此盛蹟或見於稗官野乘而未有刊行之信書只憑口耳之相傳臣竊恨之迺於曩歲待罪北塞遍覽山川興王古蹟無不目寓而身履如到豐沛之鄕親聞大風之謠緬焉興感顧無以鋪張揚厲也尋又獲叨實錄纂修之任得窺金櫃石渠之秘則憲章制度之盛雖載於寶鑑而攘夷拓地之功皆屬於勝國無可以徵據惟龍飛御天歌一書備載龍潛勝蹟而是書也專以歌頌功烈發凡起目故逐段設譬遠引古史有異記事之體亦無編年之序先後失次世代難詳不足爲信史而傳後也臣於是竊就麗史及龍飛歌私自鈔輯分年繫事退又博考輿覽及陵殿誌松京誌國初文集有及於興王時事者蒐羅採摭援彼證此刪繁就簡異條同貫而只從刊行成書不敢混及於私藏漫錄務歸謹嚴而精寔所以重事體也彰鴻烈也旣以裒成三編附以北方古蹟之昭著流傳者各載列朝記述發揮之辭下及詞臣揄揚贊頌之語總爲四編名之曰興王肇乘自顧眇末鹵莾之賤何敢與議於秉筆之重事而官忝館閣是古太史職也不揆愚妄輒有撰述玆敢盥手祗獻伏惟我聖上以繼述之孝篤追遠之誠建赤島之碑紀慶興之宅讀書之堂馳馬之臺闡古蹟而揚先烈無遠不顯以至象山之遺址亦皆立石而表章之數百年未遑之典於是大備於乎至矣今臣所進有槪聖衷則淸燕之暇特賜澄省藏諸內閣以補闕史我列祖德業之積累開創之艱難庶可昭垂於來許而亦於守成裕後之謨念玆在玆不愆不忘太平萬世惟無疆休矣批以彰祖烈而揚先休莫詳於詩書而伊訓無逸主於告誡玄鳥生民專於謌頌紀載之體三代無傳焉非無良史氏也蓋其事至敬其義至大然耳猗歟我國家聖繼神承如天地之悠久如日月星辰之昭昭實本於豐沛聖蹟而尙稽一部揄揚之編特不敢也非未遑也此所以寶鑑纂次之日敬書十九聖洪謨盛烈而興王以前則不得述焉也予小子夙夜一念以先王之心追列朝之心體聖祖之心紀陶復之基闡長發之祥以永詒萬子孫無疆惟休者乃以一二貞珉之刻少寓追遠報本之誠今卿據龍飛之歌抽金櫃之藏分年繫事著爲一統信書此古太史之職也取卿所進興王肇乘二冊敬閱之深感卿誠令內閣開印奉藏庸作我家之琬琰
정조 23년 · 강
知敦寧權裕疏陳無敦寧批令該曹稟處
정조 23년 · 목
因光普拿處傳旨敎以以罷職更捧傳旨
정조 23년 · 강
命統營所管別餉米加分耗更勿取用竝爲會錄於元穀以已買畓稅年年增置設屯
정조 23년 · 목
備邊司啓言統營所管別餉米當初設置法意甚重蓋爲別儲餉穀以備不虞無論元耗與加分耗固宜每年全數會錄於元穀以爲漸次積儲之道而間因監營報債之用八九年許劃耗條已非當初設置之本意又於己酉因統營之凋弊還復屬之統營每年加分耗條使之限十年作錢買畓以充設屯之資蓋亦出於權宜不得已之政也自己酉至戊午已滿十年之限其間加分耗之取用爲爲一萬十一石所買屯畓亦爲三百七十五石落雖値中年稅入之租當近三千石以此近三千石稅租逐年作錢買畓一如別餉耗米取用之例則差過十年當得近萬包穀物此專在於帥臣之勤慢別餉米加分耗自今己未條爲始更勿取用一竝會錄於元穀以已買畓稅年年作錢增買設屯而稅租豐歉作錢多寡竝與新買畓數依近例每歲末一一修成冊報本司之意請嚴飭分付於該帥臣允之
정조 23년 · 강
備邊司以御史可合人曺錫中趙得永金履載抄啓重推旌義前縣監文躍淵
정조 23년 · 목
司僕寺啓言旌義前縣監文躍淵遞任進上馬二匹今纔上來依例內廐立養而二匹俱爲瘦劣無才事極可駭請當該封進官文躍淵從重推考允之
정조 23년 · 강
遞都總管金箕性西春君爗李祖承李敬一以權裕金文淳權��趙尙鎭代之口傳也
정조 23년 · 목
箕性爗差祭祖承未肅拜敬一在外都總府以明日景慕宮臘享省牲器時侍衛不備啓稟敎以竝許遞
정조 23년 · 강
敍前訓將李漢豊復授前任
정조 23년 · 목
因兵曹侍衛節目敎以訓將隨駕而前大將李漢豊敍用復授前任令政院牌招傳授命召
정조 23년 · 강
以李潤謙爲總戎中軍
정조 23년 · 강
命掖隸尹衡五令攸司嚴繩
정조 23년 · 목
兵曹啓言卽者別監尹衡五酗酒喧聒於本曹政色書吏所接處故使之逐出則趁不出去言辭悖慢請出付攸司照法嚴繩允之○刑曹以尹衡五決杖一百放送啓
정조 23년 · 강
詣景慕宮展拜仍齋宿
정조 23년 · 목
具翼善冠袞龍袍乘輿出永淸門明政門由弘化門入逌瞻門至宮門外降輿詣版位展拜陞詣宮內奉審訖還入齋室改具遠遊冠絳紗袍詣省器位省器詣省牲位省牲還入齋室命獻官行肄儀○敎曰今夜當行臘享于廟社殿宮而宣陵忌辰相値皆不得親行夜將出齋以待禮成而且於近日樂院釐正之節族腔調欲爲試閱而肄儀亦以齋日不用樂當於享時出坐齋殿之庭以俟禮畢兼欲審聽之今日展拜後仍留齋殿明當還內矣廟社則遣承旨檢飭祭品措備與行禮儀節南殿則承旨摘奸後來奏該房以此知悉
정조 23년 · 강
命今日齋宿時環衛軍依內下標信磨鍊
정조 23년 · 목
敎以今日宮享時仍留齋宿於齋殿時軍兵禁軍一番外皆以入直軍爲之挾輦軍名數幷依內下標信下敎磨鍊節目
정조 23년 · 강
以洪良浩爲分內局提調口傳也
정조 23년 · 강
命壯勇營鄕軍試射放再明日設行
정조 23년 · 목
因壯勇營下番鄕軍試射放單子敎以再明日令兼中軍設行
정조 23년 · 강
罷掌令權心彦持平李重蓮金秀臣正言鄭時善職
정조 23년 · 목
攝儀也○予曰今日將事奏樂時予欲躬臨審聽而行閣與齋庭一也當從便出詣行閣以待禮成矣本宮提調先往設板位後還奏可也具翼善冠袞龍袍仍出至行閣詣版位時至獻官以下以次入就位行禮迎神樂作予曰升歌節族比前果爲舒緩矣祭享禮畢後予曰昨日雖行展禮今則日已改矣且今日異於常日當有行禮節次矣仍詣版位展拜陞詣宮內奉審還入齋室平明出齋室門乘輿出逌瞻門入弘化門明政門由永淸門還內
정조 23년 · 강
義州府尹金箕象以配天勅出來事及禮部咨文馳啓
정조 23년 · 목
狀啓以爲二十一日亥時量黔同島把守軍進告內中江越邊大國人五名持禮部咨文一度及鳳城將馳通二度出來云故卽令譯學金在恕迎入宴廳後咨文及馳通取來依例拆見則咨文一度則以爲差備譯官李邦華齎咨官李光稷向副都統張承勳宅內投私書云馳通一度則禮部傳牌內開前往朝鮮國恭頒高宗純皇帝升配天壇恩詔欽派正使委署散秩大臣侯田國榮副使內閣學士兼禮部侍郞英和竝六品通官倭克經額六品通官雙林倭昇額無品級通事寧保俱于本年十二月十一日起程所有恭齎詔書一道竝執事等項合先行知會事竝與咨文還爲監封上送承政院而馳通一度則不過咨文遞送事故依前留置今此以鳳城將馳通事意觀之勅使傳牌一紙來到鳳城而只以照牌錄文成送馳通禮部粘紙原牌文初不付來故牌文聲息及勅行早晩探問次訓導方世洪星火入送于鳳城取考前後謄錄則勅使起程後或二十六七日或二十八九日渡江出來今以起程日子計之則勅使渡江日子似在來正月初七八日間緣由馳啓○咨文禮部爲欽奉事主客司案呈嘉慶四年十月初九日內閣抄出本月初八日奉上諭本年正月內遣副都統張承勳爲正使禮部右侍郞恒傑爲副使恭頒高宗純皇帝遺誥於朝鮮時朕曾面諭張承勳等以此次奉使朝鮮非如常時之勅封國王及世子可比如該國王有餽送使臣禮儀不得收受是以張承勳等將國王餽送禮物却而不受復經該國王將原奉高宗純皇帝准受正禮諭旨呈出閱看伊等仍不敢收受然不應令差人將禮物齎至鴨綠江濱囑令原使帶回以致該國齎送禮物人員遠道携隨徒勞馹站辦理殊屬錯悞因將張承勳恒傑交部議處竝將拘泥錯悞緣由降旨諭知該國王又令軍機大臣當面傳諭該國使臣知悉該國王自應欽遵朕旨將禮物收回乃事隔數月該國差備譯官李邦華携帶私書令齎咨官李光稷向副都統張承勳宅內投遞經張承勳將李邦華原書進呈朕閱書內所敍情形其前此齎送土儀物件似尙在江邊守候殊屬非是李邦華此信或係未經呈明該國王竟自携帶來京而天朝法令森嚴人臣從無外交之事斷不敢將屬國陪臣書信匿不奏聞亦無將已却之土儀又復私相授受之禮該國王應將李邦華李光稷各加嚴飭竝約束陪臣嗣後不得帶呈私書至所留土物卽遵前諭收回不必再瀆俟該國遇有喜慶事件遣使到彼該國王仍可敬遵高宗純皇帝諭旨辦理以盡事大之禮也欽此欽遵抄出到部相應移咨朝鮮國王可也須至咨者右咨朝鮮國王嘉慶四年十月十三日○馳通鳳凰城城守尉宗室德爲移會事本月十八日據鳳凰城馹送到禮部仰經過府州縣衛所驛遞官員傳牌一紙內開爲公務事照得欽差前往朝鮮國恭頒高宗純皇帝升配天壇恩詔欽派正使委署散秩大臣侯田國榮副使內閣學士兼禮部侍郞英和竝六品通官倭克經額六品通官太平保七品通官雙林倭昇額無品級通事寧保俱于本年十二月十一日起程所有恭齎詔書一道竝執事等項合先行知會爲此牌仰經過府州縣衛所驛站馬上飛遞竝於牌到卽撥夫馬人役在於更替地方護送毋得臨期有悞致干未便須至牌者等因齎送前來爲此照牌錄文差派領催書明阿帶領兵二名站丁二名移知朝鮮國義州府尹査照可也須至移者右移朝鮮國義州府尹嘉慶四年十二月十九日
정조 23년 · 강
召見時原任大臣于轎前判府事李秉模左議政沈煥之右議政李時秀
정조 23년 · 목
敎曰轎前雖見之有詢問者留待事傳于入來大臣
정조 23년 · 강
召見留待大臣及來待諸臣于誠正閣判府事李秉模左議政沈煥之右議政李時秀前館伴鄭民始迎接都監堂上趙鎭寬司譯提調徐龍輔李書九承文提調李晩秀
정조 23년 · 목
敎曰留待大臣與來待諸臣入侍
정조 23년 · 강
以鄭民始爲館伴徐龍輔爲遠接使
정조 23년 · 목
左議政沈煥之啓言勅行匪久當渡灣請判敦寧府事鄭民始館伴差下吏曹判書徐龍輔遠接使差下從之
정조 23년 · 강
命黃海兵使鄭學畊咸從府使尹範益寧邊府使申大偀平壤庶尹趙厚鎭博川郡守趙㞳順安縣令沈誠之永平縣令朴齊家仍任畿內兩西未下直守令察訪當日辭朝
정조 23년 · 목
左議政沈煥之啓言勅行當前兩西及畿內擧行凡節不可付之生手黃海兵使鄭學畊咸從府使尹範益寧邊府使申大偀平壤庶尹趙厚鎭博川郡守趙㞳順安縣令沈誠之永平縣令朴齊家竝仍任而外職則次次仍任內職則待窠甄復麻田郡守信川郡守今日政差出其外畿內兩西未下直守令察訪與新除授麻田信川郡守請當日辭朝事分付該曹從之
정조 23년 · 강
命齎咨官李光稷減死杖流譯官李邦華革職仍飭彼中私書往復之弊
정조 23년 · 목
左議政沈煥之啓言使臣之出彊也如有關於使事則或不得不呈文禮部而至於私書相交邦禁至嚴前後申明之飭敎尤何等嚴重而齎咨官李光稷以幺麼譯舌借名首譯私作書信至登於禮部咨文事之無嚴莫此爲甚其在申邦禁杜後弊之道不可尋常處之李光稷亟下攸司姑爲減死施以杖流之律李邦華雖曰渠所不知旣已名登咨文請亦爲革職從之又啓言專對之體莫大於嚴守邦禁而雖以李光稷事言之近來使行往來時私書往復之弊難保其必無不可不別加申嚴請分付譯院來頭使行以此意提飭俾無干法禁抵重典從之
정조 23년 · 강
命勅行時平壤中路問安使依近例以道內堂上守令啓下御帖及名帖順付於遠接使
정조 23년 · 목
承旨徐有聞啓言今此勅行時平壤中路問安使依近例以道內堂上守令中實預差自本院單望啓下仍令該曹承旨借銜而御帖及名帖請亦依例順付於遠接使之行從之有聞曰御帖樻今春勅行時用該曹所造置之倭朱漆而伊時有此後則復舊例出擧條用唐朱紅鑞染粧飾之命請自今番依此擧行從之有聞曰勅行時宴享旣不爲之則義州定州安州平壤黃州五處迎慰使自當不爲擧論而遠外事不可無預爲備待御帖及空名帖付遠接使之行淸使之從便擧行從之
정조 23년 · 강
命迎勅處所以仁政殿爲之
정조 23년 · 목
承旨徐有聞啓言迎勅處所預爲稟定然後當送儀註於問禮官之行故敢達矣敎以以仁政殿爲之
정조 23년 · 강
命未下直守令一司除署經下送
정조 23년 · 목
政院啓言未下直京畿兩西守令當日辭朝事命下矣積城縣監韓允鎭遂安郡守洪達三价川郡守尹勉鎭諫院則旣已署經憲府則尙未署經云請今日政新除授憲府臺諫待下批牌招掌令南履翼一體牌招以爲備員署經敎以一司除署經下送
정조 23년 · 목
以李魯春爲吏曹參議鄭弼祚爲掌令具晉行朴在冀爲持平鄭魯榮爲正言李鼎秉爲修撰申光祜爲麻田郡守吳在鎭爲金山郡守尹光垂爲信川郡守李弘源爲公州判官利川府使李最源羅州牧使任焴陽智縣監柳肅之靈山縣監安弘迪南平縣監鄭持容任實縣監李英胄同福縣監嚴思勉竝仍任以曺錫中爲問禮官趙鎭寬爲迎接都監提調金近淳柳畊金箕應金致龍尹孝寬南寅老李趾采金履錫爲迎接都監郞廳趙達洙爲公事郞廳○再政以尹序東爲副應敎李秉鼎爲知敦寧李鼎德爲禮曹參議
정조 23년 · 강
罷掌令南履翼鄭弼祚持平具晉行職
정조 23년 · 강
行次對及藥院入診于誠正閣藥院都提調李時秀提調金文淳副提調徐有聞
정조 23년 · 목
因藥院請診啓辭批以後日次次對進定於今日卿等次對同爲入侍宜矣○予曰予於近日治法政謨漸無可觀而獨於文字邊有所長進者亦由於讀書之不廢故耳予雖否德豈不欲日親賢士大夫而顧今之所謂賢士大夫者旣不能如古故晉接之便未免漸疏而至於宦妾之輩則其所斥遠之嚴截尤是予本來規模燕濩之中旣已罕與人接則晨夕工課惟在經傳之中而稗官雜記未嘗看過一板其如弓矢則固是六藝之一而又是我朝相傳之家法昔在先朝寶齡七旬之後親臨慕華館御射中鵠宣賜弓矢于訓將李章吾其家想至今寶藏矣予以仰述之意亦不能廢肄習而近來則以臂力之漸不如前亦未得如意爲之矣今歲亦已暮古人亦有計功計過之語而予今通歲而計之則計功邊無一可言而政令事爲之間無往而非可計之過矣蘧伯玉行年五十而知四十九年之非未必於四十九歲而除夕始知其前日之非而蓋其內自默檢之際必有獨覽其妙予則尙未有脫然覺悟處豈不悶然乎大抵今春夏間乖氣便一劫運至今追思尙切懍然而又因夏間之亢旱積費心慮賴天之靈幸得年事之稍登矣冬候之過溫又甚乖常故十月一朔又恐其或有災異而勞心以度矣轟燁之異乃發於日前此必因此心之放過而然矣年年點檢殆若吏部之考功而歲月荏苒功效漠然設或有一能一善而畢竟功不能掩過言念及此豈不瞿然懍然而繼之以歉然乎